
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2018. gada 20. februāra noteikumos Nr. 95 "Noteikumi par valsts palīdzību dzīvojamās telpas iegādei vai būvniecībai"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
-
1.2. Mērķis
Mērķa apraksts
- Grozījumu mērķis ir nodrošināt Ministru kabineta 2018. gada 20. februāra noteikumu Nr. 95 "Noteikumi par valsts palīdzību dzīvojamās telpas iegādei vai būvniecībai" noteiktajām personu grupām tiesības saņemt garantiju un (vai) atbalsta programmas "Balsts" subsīdiju, ja hipotekāro aizdevumu dzīvojamās telpas iegādei vai būvniecībai izsniedz patērētāju kreditēšanas pakalpojumu sniedzējs.

- Grozījumu mērķis ir palielināt subsīdijas "Balsts" pieejamību ģimenēm, palielinot ienākumu slieksni, kas nepieciešams, lai ģimene kvalificētos subsīdijas saņemšanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
- Ministru kabineta 2018. gada 20. februāra noteikumu Nr. 95 "Noteikumi par valsts palīdzību dzīvojamās telpas iegādei vai būvniecībai" (turpmāk - Noteikumi) 3.1. apakšpunkts nosaka, ka aizņēmējam ir tiesības saņemt garantiju un (vai) atbalsta programmas "Balsts" subsīdiju (turpmāk - Balsts subsīdija), ja hipotekāro aizdevumu izsniedz Latvijā reģistrēta kredītiestāde, dalībvalstī reģistrēta kredītiestāde, tās filiāle vai ārvalsts kredītiestādes filiāle, kas noslēgusi sadarbības līgumu ar akciju sabiedrību "Attīstības finanšu institūcija Altum" (turpmāk – ALTUM) un ir tiesīga izsniegt aizdevumus Latvijā.

- Noteikumi paredz, ka ģimenei, kurā aug vismaz trīs bērni (vai divi bērni un iestājusies grūtniecība) vai ģimenei, kurā aug bērns ar invaliditāti (turpmāk - ģimene), vidējie ienākumi pēdējos 12 mēnešus, par kuriem maksājams iedzīvotāju ienākuma nodoklis (turpmāk - ienākumi), kopsummā nedrīkst pārsniegt bruto 17 000 euro uz vienu ģimenes locekli, lai kvalificētos Balsts subsīdijas saņemšanai.
Problēmas un risinājumi
Problēmas apraksts
- Ņemot vērā Noteikumu 3.1. apakšpunktu, aizņēmējam nav tiesību saņemt garantiju un (vai) Balsts subsīdiju, ja hipotekāro aizdevumu izsniedz patērētāju kreditēšanas pakalpojumu sniedzējs (turpmāk – nebanku finansētājs), kas atsevišķos gadījumos var būt vienīgais finanšu pakalpojumu sniedzējs, kur saņemt hipotekāro aizdevumu, ja kredītiestādes ir atteikušas izsniegt hipotekāro aizdevumu. Šādas situācijas visbiežāk ir reģionos, kur bankas neuzņemas kreditēt dzīvojamās telpas iegādi vai būvniecību dažādu iemeslu dēļ.
1. tabula
Kredītiestāžu piešķirto hipotekāro aizdevumu skaits un kopsumma pēc to nodrošinājuma (ķīlas) atrašanās vietas Latvijas statistiskajos reģionos 2022. un 2023. gadā , milj. EUR
	Statistiskais reģions (teritorijās līdz 31.12.2023)
	Piešķirto hipotekāro aizdevumu skaits
	Hipotekāro aizdevumu līgumos noteikto saistību kopsumma, milj. eiro

	Rīga
	7524
	559.23

	Pierīga
	4164
	447.67

	Vidzeme
	553
	32.64

	Kurzeme
	1062
	56.89

	Zemgale
	964
	59.32

	Latgale
	359
	14.4

	Kopā
	14626
	1170.15


Avots: Latvijas Bankas sniegtie dati

Kā redzams 1. tabulā, lielākā daļa no kredītiestāžu hipotekārajiem aizdevumiem (80% no visiem piešķirtajiem aizdevumiem) ir izsniegti mājokļa iegādei Rīgā vai Pierīgā, un ir manāma izsniegto aizdevumu disproporcija arī starp pārējiem reģioniem.

- Ņemot vērā būvniecības izmaksu pieaugumu Krievijas uzsāktā kara Ukrainā dēļ, kā arī EURIBOR likmju pieaugumu, var gadīties situācijas, kad ģimenes ienākumi ir pārāk augsti, lai kvalificētos Balsts subsīdijas saņemšanai, ja ģimene ar hipotekārā aizdevuma saistībām vēlas iegādāties vai uzbūvēt bērnu skaitam atbilstošu un energoefektīvu mājokli. Ģimeņu ienākumu slieksnis, lai kvalificētos Balsts subsīdijai nav pārskatīts kopš Balsts subsīdijas spēkā stāšanās - 2020. gada jūlija. 
Risinājuma apraksts
- Lai veicinātu konkurenci finanšu pakalpojumu tirgū, kā arī veicinātu hipotekāro kreditēšanu reģionos, Grozījumi paredz sniegt iespēju nebanku sektoram izsniegt hipotekāros aizdevumus ar garantiju un (vai) subsīdiju ārpus Jūrmalas valstspilsētas, Rīgas valstspilsētas un Rīgas valstspilsētai piegulošo novadu (Mārupes novads, Olaines novads, Ķekavas novads, Salaspils novads, Ropažu novads, Ādažu novads) administratīvajām teritorijām (turpmāk - Reģioni). Grozījumi paredz noteikt prasības nebanku kreditētājiem, lai tie būtu tiesīgi piedalīties atbalsta programmās. 

- Lai sniegtu finansiālu atbalstu ģimenēm, kuras finansiāli spēj atļauties iegādāties vai uzbūvēt jaunu mājokli ar hipotekāro aizdevumu, ir nepieciešams palielināt maksimālo ienākumu slieksni, kas ļautu vairāk ģimenēm kvalificēties Balsts subsīdijas saņemšanai. Ņemot vērā, ka Noteikumos esošie ienākumu sliekšņi nav pārskatīti kopš Balsts subsīdijas uzsākšanas 2020. gada jūnijā, ienākumus ir nepieciešams indeksēt atbilstoši inflācijai, kas notikusi līdz šī gada aprīlim. Balsoties uz Centrālās statistikas pārvaldes inflācijas kalkulatoru, patēriņa cenas visām precēm un pakalpojumiem[1], laika periodā no 2020. gada jūnija līdz 2024. gada aprīlim, pieaugušas par 33.3%, tādējādi maksimālos ienākumus, lai ģimene kvalificētos Balsts subsīdijas saņemšanai, ir nepieciešams palielināt uz 23 000 EUR uz vienu ģimenes locekli.

[1] Inflācijas kalkulators, pieejams: https://tools.csb.gov.lv/cpi_calculator/lv/2020M06-2024M03/0/100
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
personas ar invaliditāti
Jaunie speciālisti
Ģimenes ar bērniem
Nacionālo bruņoto spēku karavīri
Ietekmes apraksts
- Grozījumi veicinās finansējuma pieejamību mājokļa iegādei vai būvniecībai Noteikumos noteiktajām personu grupām. 

- Grozījumi nodrošinās finansiālu atbalstu pirmās iemaksas veikšanai hipotekārajam aizdevumam ģimenēm, kuras finansiāli spēj atļauties ikmēneša hipotekāros maksājumus mājokļa iegādei vai būvniecībai. 
Juridiskās personas
Kredītiestādes
Nebanku finansētāji
Ietekmes apraksts
Grozījumi veicinās konkurenci starp kredītiestādēm un nebanku finansētājiem, kā arī sniegs iespēju nebanku finansētājiem izsniegt hipotekāros aizdevumus ar garantiju un (vai) subsīdiju, kas stiprinās nebanku finansētāju lomu hipotekāro aizdevumu tirgū.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Ņemot vērā, ka garantijas un (vai) subsīdijas pieejamība būtiski palielina kreditēšanās iespējas, Noteikumos noteiktajām personu grupām ir būtiski, lai hipotekārais aizdevums būtu pieejams ar minēto atbalstu. Ja hipotekāro aizdevumu ar garantiju un (vai) subsīdiju ir iespējams saņemt tikai komercbankās, tas būtiski ietekmē nebanku finansētājiem piesaistīt jaunus klientus, kā rezultātā nozares savā starpā nespēj efektīvi konkurēt. Grozījumi sniegs iespēju nebanku finansētājiem izsniegt hipotekāros aizdevumus ar garantiju un (vai) subsīdiju, kas stiprinās nebanku finansētāju lomu hipotekāro aizdevumu tirgū un veicinās konkurētspēju starp dažādiem finanšu pakalpojuma sniedzējiem, kuriem viens no sniegtajiem finanšu pakalpojumu veidiem ir hipotekārie aizdevumi.
2.2.3. uz uzņēmējdarbības vidi:
Jā
Ietekmes apraksts
Ņemot vērā garantiju un Balsts subsīdijas būtisko ietekmi uz hipotekāro aizdevumu tirgu, grozījumi sniegs iespēju nebanku finansētājiem izsniegt hipotekāros aizdevumus ar garantiju un (vai) subsīdiju, kas stiprinās nebanku finansētāju lomu hipotekāro aizdevumu tirgū, tādējādi veicinot nebanku finansētāju attīstību un efektīvu konkurētspēju ar komercbankām.
2.2.4. uz mazajiem un vidējiem uzņēmējiem:
-
2.2.5. uz konkurenci:
Jā
Ietekmes apraksts
Grozījumi veicinās konkurenci starp kredītiestādēm un nebanku finansētājiem.
2.2.6. uz nodarbinātību:
-
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Ņemot vērā, ka garantiju programmā no 2023. gada piešķirtā finansējuma 6 000 000 EUR apmērā, garantijās tika izsniegs finansējums 4 520 000 EUR apmērā, šobrīd ir izveidojies finansējuma pārpalikums aptuveni 1 480 000 EUR apmērā (6 000 000 – 4 520 000 = 1 480 000). Finansējuma pārpalikums garantiju programmā ir saistīts ar EURIBOR likmju pieaugumu, kas nelabvēlīgi ietekmēju ģimeņu vēlmi iegādāties mājokli ar hipotekārā kredīta saistībām. No 2021. līdz 2023.gadam, izsniegtās mājokļu garantijas ārpus Rīgas reģiona izmaksājušas aptuveni 1.6 milj. EUR gadā.

Līdzīga situācija ir Balsts subsīdijā, kur no piešķirtā 2023. gada finansējuma 3.6 miljons EUR apmērā, izlietoti 2.9 miljoni EUR, kā rezultātā radies pārpalikums 700 000 EUR apmērā (3 600 000 - 2 900 000 = 700 000). Kopš Balsts subsīdijas darbības sākuma, izsniegtās Balsts subsīdijas ārpus Rīgas reģiona ik gadu izmaksājušas aptuveni 1.5 miljonus EUR. Tiek prognozēts, ka ļaujot atbalsta saņēmējiem saņemt garantiju un (vai) Balsts subsīdiju no nebanku finansētājiem, pieprasījums pēc garantijām un Balsts subsīdījām ārpus Rīgas reģiona pieaugs par 10%, kas attiecīgi izmaksās 160 000 EUR garantijām un 150 000 EUR subsīdijas Balsts izsniegšanai. Palielinot maksimālos ienākumu sliekšņus, lai ģimenes kvalificētos Balsts subsīdijas saņemšanai, tiek prognozēts, ka pieprasījums pēc Balsts subsīdijām pieaugs par 10%, kas izmaksās 160 000 EUR gadā.


Nepieciešamais finansējums ģimeņu garantijas programmai un Balsts subsīdijai tiks nodrošināts no norādītās finansējuma ekonomijas Altum budžetā un turpmākajiem gadiem Ekonomikas ministrijas budžetā ģimeņu garantiju programmas paredzētā finansējuma ietvaros. Ievērojot Attīstības finanšu institūcijas likuma 12.panta trešajā un ceturtajā daļā noteikto, ir izvērtēts un tiek apstiprināts, ka noteikumu projekts neietekmē kopējās programmas darbības rādītāju novērtējumu un nav nepieciešams aktualizēt esošo programmas novērtējumu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Grozījumi tiks izsludināti sabiedrības līdzdalībai vispārējā kārtībā. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Grozījumi veicinās sasniegt Latvijas nacionālā attīstības plāna 2021. – 2027. gadam rīcības virziena mērķa indikatoru 346 un rīcības virziena uzdevumus 351, 352, 353.
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Grozījumi veicinās finansējuma pieejamību ģimenēm reģionos, kurām ir pietiekami augsti ienākumi, lai atļautos hipotekārā aizdevuma ikmēneša maksājumus, taču ir pārāk zemi, lai sakrātu pirmo iemaksu. Grozījumi sniegs iespēju samazināt pirmo iemaksu hipotekārajam aizdevumam ģimenēm, kuras finansiāli spēj atļauties maksāt ikmēneša hipotekārā aizdevuma maksājumus mājokļa iegādei vai būvniecībai.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Grozījumi veicinās finansējuma pieejamību ģimenēm ar bērniem mājokļa iegādei vai būvniecībai ar hipotekāro aizdevumu, tādējādi sniedzot bērnam iespēju dzīvot kvalitatīvākā mājoklī.
8.2. Cita informācija
Cita informācija
-

